સંજય લીલા ભણશાલી તેમની ફિલ્મોમાં બહુ નજાકતથી અને બખૂબી રંગોનો ઉપયોગ કરે છે. ભણશાલીની ફિલ્મો અતિ ભવ્ય અને નયનાકર્ષક લાગે છે એની પાછળનું કારણ તેમની રંગોના ઉપયોગની સમજ છે. કલર ટૉન, કોન્સ્ટ્રાસ્ટ, એકમાંથી બીજા કલરમાં જવામાં, ઐતિહાસિક ફિલ્મોની ડાર્કનેસ વગેરે બધી વસ્તુઓનો સુંદર સમજણ સાથે ઉપયોગ કરે છે. ફિલ્મ ડિરેક્ટર આશિષ કક્કડ ફિલ્મોમાં ઉપયોગમાં લેવાતી રંગોની ફિલસૂફીને સમજાવતાં કહે છે, હું ટ્રીટમેન્ટ આપતો હોઉં ત્યારે રંગો વિશે શું વિચારતો હોઉં તે કહું. બેકગ્રાઉન્ડ અને કોસ્ચ્યૂમ બંને એક રંગનાં ન થતાં હોય તેનું ધ્યાન રખાય છે.